Twee kry lewenslank vir Philipstown-plaasmoord | Maroela Media
Pieter Willemse. Foto: SAPD / Facebook
Die polisie het in 'n verklaring gesê die aanvallers, Pieter Willemse (34) en Boetise Mathombeni (54), is 'n bykomende 10 jaar tronkstraf opgelê vir poging tot moord op Wartington se vrou, Ansie (nou 76). Willemse is tydens die aanval op 4 September 2010 met 'n tuinvurk gesteek en is op die toneel dood. Ansie is erg aangerand en is ook in albei haar oë met 'n skerp voorwerp gesteek. Die aanvallers het geweet hulle bly alleen op die plaas.
Boetise Mathombeni. Foto: SAPD / Facebook
Regter Wendy Madondo het onder meer gesê die aanval op die egpaar was wreed en sinneloos, en dat Ansie blind kon gewees het.
Genl.maj. Maropeng Johanna Mamotheti, waarnemende provinsiale polisiekommissaris, het gesê die polisie sal geen steen onaangeroer laat in die stryd teen misdaad op vroue, kinders en bejaardes nie. Sy het die ondersoekbeamptes in die saak geloof vir hul toewyding om te verseker dat geregtigheid geskied en die skuldiges kry wat hulle toekom.
Regter Wendy Madondo BAIE BAIE DANKIE, laat geregtigheid geskied
Min regters laat geregtigheid geskied! Maar eintlik moet dié 2 hang vir hul dade! Bring terug die Doodstraf!